আমাদের রাজনীতিতে পারস্পরিক অনাস্থার প্রসঙ্গ টেনে সিরাজুল ইসলাম চৌধুরী বলেন, অন্যান্য দেশে রাজনৈতিক দর্শনটা অন্যরকম, আমাদের দেশে পারস্পরিক আস্থা আর অবিশ্বাসের জায়গায় ব্যবধানটা খুবই প্রকট। যেটি অন্যান্য দেশে নেই। এ কারণেই তত্ত্বাবধায়ক সরকার ব্যবস্থা এসেছিল। এখনও দুদলের মধ্যে কোনো সমঝোতার আশা দেখা যাচ্ছে না। অনাস্থার বিষয়টি এমনভাবে দেখা যাচ্ছে যে, কেউ কাউকে বিন্দুমাত্র ছাড় দিতে রাজি হচ্ছে না। কেন হচ্ছে না প্রশ্নের জবাবে তিনি বলেন, এর অনেক কারণ আছে। ঐতিহাসিক কারণ আছে। কিছু বাস্তবিক কারণ আছে।